Η **Ρουθ Μαρί Τέρρυ** (**Αγγλικά:** **Ruth Marie Terry**, 8 Σεπτεμβρίου 1936 – Ιούλιος 1974), ήταν μια γυναικά Αμερικάνικης καταγωγής, η οποία βρέθηκε δολοφονημένη στους αμμόλοφους της περιοχή Ρέις Πόιντ, στην πόλη Πρόβινσταουν, της Μασαχουσέτης. Για 48 και πλέον χρόνια που δεν ήταν γνωστά τα στοιχεία της είχε το ψευδώνυμο η **"Κυρία των αμμόλοφων"** ή η **"Άγνωστη γυναίκα της Πρόβινσταουν"**  Όμως, στις 31 Οκτωβρίου 2022, το FBI της Βοστώνη ανακοίνωσε ότι το θύμα είχε ταυτοποιηθεί.

Ιστορικό
--------

Η **Ρουθ Μαρί Τέρρυ** γεννήθηκε στις 8 Σεπτεμβρίου του 1936, σε μια καλύβα στην πλαγιά του βουνού στο Γουίτγουελ του Τενεσί, απο τον Τζον και την Εύα Τέρρυ, η οποία πέθανε σε ηλικία 23 ετών. Η Ρουθ έφυγε από το σπίτι της όταν ήταν έφηβη και το 1956, παντρεύτηκε τον 25χρονο βετεράνο του Πολέμου της Κορέας, Μπίλυ Ρέι Σμιθ. Ωστόσο, ο γάμος τους δεν κράτησε πολύ, καθώς υπήρχαν πολλά προβλήματα και χώρισαν πολύ γρήγορα. Εκείνη έφυγε από το Γουίτγουελ τον επόμενο χρόνο για να εργαστεί στο εργοστάσιο αυτοκινήτων Fisher Body στη Λαβόνϊα του Μίσιγκαν. Το 1958 γέννησε τον γιο της, Ρίτσαρντ, αλλά η Ρουθ δεν μπόρεσε να τον φροντίσει λόγω οικονομικών δυσκολιών. Επέτρεψε στον προϊστάμενο του τμήματος της, Ρίτσαρντ Χάνσετ (τον Πρεσβύτερο) και την σύζυγο του, να υιοθετήσουν το παιδί της με αντάλλαγμα να πληρώνουν τα έξοδα της. Μετά την ολοκλήρωση της διαδικασίας υιοθεσίας, η Ρουθ εγκατέλειψε τη Λαβόνια και μετακόμισε στην Καλιφόρνια. 

Το 1972, η Τέρρυ πήγε να βρει τον γιο της, αλλά εκείνος δεν μπόρεσε να τη συναντήσει λόγω υπερβολικής δόσης ναρκωτικών που τον άφησε σε κώμα για 18 ημέρες. Στις 16 Φεβρουαρίου 1974, η Ρουθ παντρεύτηκε τον έμπορο αντικών Γκάι Ρόκγουελ Μάλνταβιν στο Ρίνο της Νεβάδα. Τέσσερις μήνες πριν από το θάνατο της, επισκέφτηκαν την οικογένεια της στο Γουίτγουελ του Τενεσί. Η ανιψιά της Τέρρυ, η Μπρίτανι Νόβογκλοσκι, είπε ότι η όλη οικογένεια παρατήρησε ότι η Ρουθ "*δεν ήταν ο εαυτός της*" όποτε ήταν μαζί με τον Μάλνταβιν. Είπε επίσης ότι ο Γκάι ήταν κτητικός απέναντι της και την απομάκρυνε όλο και περισσότερο από την οικογένεια της. Στη συνέχεια, το ζευγάρι επισκέφθηκε τον ετεροθαλή αδερφό της Ρουθ, τον Κένεθ και τη σύζυγο του, Κάρολ, στην Τσαττανούγκα του Τενεσί. Ο Κένεθ και η Κάρολ θυμήθηκαν αργότερα ότι η Ρουθ με τον σύζυγο της τους είχαν αναφέρει ότι επρόκειτο να ταξιδέψουν στις Ηνωμένες Πολιτείες για να ψάξουν για αντίκες. Ο Κένεθ Τέρρυ σημείωσε ότι μίλησαν επίσης για την επιστροφή τους στη Μασαχουσέτη καθώς τους αποχαιρετούσαν. 

Στα τέλη του καλοκαιριού του 1974, ο Μούλνταβιν επέστρεψε στο Τενεσί για να πει στην οικογένεια της Τέρρυ ότι η Ρουθ είχε εξαφανιστεί από το σπίτι τους στην Καλιφόρνια. Σύμφωνα με την κουνιάδα της Ρουθ, την Τζαν Τέρρυ, ο Γκάι έμεινε για λίγο σπίτι τους και απλώς τους είπε ότι δεν ήξερε πού βρισκόταν η γυναίκα του. Ο άλλος αδερφός της Ρουθ, ο Τζέιμς, ταξίδεψε στην Καλιφόρνια όπου προσέλαβε έναν ιδιωτικό ντετέκτιβ για να τη βρει. Ο ερευνητής είπε στην οικογένεια της Ρουθ ότι όλα τα υπάρχοντα της είχαν πουληθεί και ότι είχε φύγει από την χώρα με δική της θέληση. Είπε επίσης ότι είχε εμπλακεί με μια θρησκευτική αίρεση. Η Κάρολ Τέρρυ, η κουνιάδα της, θεώρησε ότι ήταν σε πρόγραμμα προστασίας μαρτύρων και δεν μπορούσε να επικοινωνήσει με την οικογένεια της.

Ανακάλυψη
---------

 Το πτώμα της Ρουθ μετά την ανακάλυψη του.
Στις 26 Ιουλίου του 1974, ένα 12χρονο κορίτσι βρισκόταν στην παραλία με την οικογένεια της και κυνηγούσε τον σκύλο της που γάβγιζε, κοντά στους αμμόλοφους της περιοχή Ρέις Πόιντ, στην πόλη Πρόβινσταουν, της Μασαχουσέτης. Ο σκύλος είχε περιπλανηθεί στην περιοχή και το κορίτσι τον ακολούθησε. Εκεί εντόπισε ένα πτώμα σε αποσύνθεση, το οποίο στην αρχή το πέρασε για νεκρό ελάφι, αλλά σύντομα συνειδητοποίησε ότι ήταν ανθρώπινο σώμα. Το θύμα ήταν λίγα μέτρα μακριά από έναν δρόμο και ήταν γεμάτο έντομα. Δύο σετ πατημασιών οδηγούσαν στο πτώμα, καθώς και κάποια ίχνη ελαστικών που βρέθηκαν 46 μέτρα από τη σκηνή του εγκλήματος. 

Το θύμα ήταν ξαπλωμένο μπρούμυτα πάνω στην μισή επιφάνεια μιας πετσέτας παραλίας. Δεν υπήρχε κανένα σημάδι αντίστασης από την νεκρή. Η αστυνομία υποστήριξε ότι είτε γνώριζε τον δολοφόνο της ή ίσως δέχτηκε επίθεση καθώς κοιμόταν και δεν πρόλαβε να αντιδράσει. Μια μπλε μπαντάνα και ένα τζιν μάρκας Wrangler ήταν κάτω από το κεφάλι της.  Είχε μακριά καστανοκόκκινα ή χάλκινα μαλλιά τραβηγμένα πίσω σε μια αλογοουρά πιασμένη με ένα χρυσό κοκαλάκι. Τα νύχια των ποδιών της ήταν βαμμένα ροζ.

Η αστυνομία διαπίστωσε ότι η γυναίκα ήταν περίπου 1,68 - 1,73 σε ύψος, ζύγιζε 66 κιλά, και είχε αθλητική διάπλαση. Είχε κάνει οδοντιατρικές εργασίες - συμπεριλαμβανομένων κορόνων - αξίας 5.000 - 10.000 δολαρίων, τις οποίες οι οδοντίατροι αποκαλούσαν οδοντιατρικές εργασίες "*στυλ της Νέας Υόρκης*". Παρόλα αυτά, αρκετά από τα δόντια της είχαν αφαιρεθεί.  Επιπλέον, έλειπαν και οι δύο παλάμες της και ο ένας της πήχης. Οι αρχές υπολόγισαν ότι η γυναικά ήταν μεταξύ 25 και 40 ετών.

Η άγνωστη είχε ίσως στραγγαλιστεί και ήταν σχεδόν αποκεφαλισμένη, καθώς η μια πλευρά του κεφαλιού της είχε συνθλιβεί πιθανώς με ένα στρατιωτικού τύπου εργαλείο περιχαράκωσης. Αυτό το βαθύ τραύμα στο κεφάλι ήταν η αιτία θανάτου της. Υπήρχαν επίσης σημάδια σεξουαλικής επίθεσης, η οποία πιθανότατα συνέβει μετά τον θάνατο της.

Ορισμένοι ερευνητές πιστεύουν ότι τα δόντια, οι παλάμες και ο πήχης που έλειπαν δείχνουν ότι ο δολοφόνος της ήθελε να βεβαιωθεί ότι το θύμα του δεν θα μπορούσε να αναγνωριστεί μέσω της οδοντοστοιχίας και των δακτυλικών της αποτυπωμάτων. 

Η γυναίκα κηδεύτηκε τον Οκτώβριο του 1974, αφού η υπόθεση είχε παγώσει και δεν υπήρχαν ουσιαστικά στοιχεία. Το 2014, ένας από τους ερευνητές της υπόθεσης συγκέντρωσε χρήματα για ένα νέο φέρετρο, επειδή το αρχικό ήταν λεπτό και μεταλλικό, και είχε σκουριάσει και φθαρεί.

Έρευνα
------

Η αστυνομία εξέτασε χιλιάδες υποθέσεις αγνοούμενων γυναικών και έλεγξαν κάθε όχημα με άδεια οδήγησης που σύχναζαν στην περιοχή, αλλά δεν βρέθηκαν αντιστοιχίες. Στο σημείο που βρέθηκε το πτώμα, η άμμος και η πετσέτα της παραλίας δεν είχαν σημάδια κίνησης, υποδηλώνοντας ότι η σορός πιθανώς μεταφέρθηκε εκεί αφού η γυναίκα είχε δολοφονηθεί κάπου αλλού. Δεν βρέθηκαν άλλα στοιχεία (εκτός από το τζιν, τη μπαντάνα, την πετσέτα και το κοκαλάκι μαλλιών) παρά τις εκτεταμένες έρευνες στους γύρω αμμόλοφους. 

Η πρώτη αναδόμηση προσώπου της γυναίκας δημιουργήθηκε με πηλό το 1979. Επιπλέον, προκειμένου να βρεθεί η ταυτότητα της έγιναν εκταφές για ερευνά στα απομεινάρια της τα έτη 1980, 2000 και 2013. Τέλος, τον Μάιο του 2010, πραγματοποιήθηκε αξονική τομογραφία του κρανίου της άγνωστης γυναίκας, η οποία βοήθησε στην δημιουργία σκίτσων.

### Πληροφορίες

Το 1987, μια Καναδή είπε σε μια φίλη της ότι είδε τον πατέρα της να στραγγαλίζει μια γυναίκα στη Μασαχουσέτη γύρω στο 1972. Η αστυνομία προσπάθησε να εντοπίσει τη γυναίκα αλλά δεν τα κατάφερε. Μια άλλη γυναίκα είπε στην αστυνομία ότι το σκίτσο του θύματος έμοιαζε με την αδερφή της, η οποία είχε εξαφανιστεί στη Βοστώνη το 1974. 

Η αστυνομία ερεύνησε επίσης μια πληροφορία που αφορούσε την αγνοούμενη εγκληματία Ρόρι Τζιν Κέσινγκερ, η οποία είχε δραπετεύσει από τη φυλακή το 1973 και ήταν 25 ετών την εποχή της δολοφονίας της άγνωστης γυναίκας. Οι αρχές είδαν μια ομοιότητα μεταξύ της Κέσινγκερ και του θύματος. Ωστόσο, το DNA από τη μητέρα της Κέσινγκερ δεν ταίριαζε με το θύμα.

Δύο άλλες αγνοούμενες γυναίκες, η Φράνσις Έβαλτ από τη Μοντάνα και η Βικ Λάμπερτον από τη Μασαχουσέτη, αποκλείστηκαν επίσης ως ταυτοποιηση της **"Κυρίας των αμμόλοφων"**. 

### Η ταινία "Τα σαγόνια του καρχαρία"

Τον Αύγουστο του 2015, προέκυψαν εικασίες ότι η άγνωστη μπορεί να είχε εμφανιστεί τυχαία στην ταινία του 1975 *Τα σαγόνια του καρχαρία*, η οποία είχε γυριστεί στο Βινγιάρντ (συγκεκριμένα το χωριό Μενέμσα), περίπου 160 χιλιόμετρα νότια της Πρόβινσταουν, μεταξύ του Μαΐου και του Οκτωβρίου του 1974.  Ο Τζο Χιλ, ο γιος του συγγραφέα βιβλίων θρίλερ και τρόμου, Στίβεν Κινγκ, το έφερε στην προσοχή της αστυνομίας αφού διάβασε το βιβλίο *"**The Skeleton Crew: How Amateur Sleuths are Solving America's Coldest Cases**"* λίγες εβδομάδες πριν. Όταν παρακολούθησε ξανά την ταινία, ο Χιλ εντόπισε μια γυναίκα στο πλήθος που φορούσε μια μπλε μπαντάνα και τζιν παντελόνι, παρόμοια με αυτά που βρέθηκαν μαζί με την νεκρή.  Επίσης η αναδόμηση του προσώπου της έμοιαζε εκπληκτικά με εκείνη της νεκρής. Αν και ένας ερευνητής έχει επισημάνει ως ενδιαφέρον αυτό το στοιχείο, άλλοι το έχουν περιγράψει ως «παρατραβηγμένο» και «άγρια εικασία».

Ταυτοποίηση
-----------

Το 2022, τα σκελετικά υπολείμματα στάλθηκαν στο εξεταστικό κέντρο Othram. Από αυτά, δημιουργήθηκε ένα προφίλ DNA που χρησιμοποιήθηκε για την αναγνώριση μακρινών συγγενών και τελικά την ταυτοποίηση του θύματος. 

Στις 31 Οκτωβρίου του 2022 το FBI της Βοστώνης ανακοίνωσε ότι το θύμα αναγνωρίστηκε ως **Ρουθ Μαρί Τέρρυ**. Το FBI δήλωσε ότι η ταυτότητα της προσδιορίστηκε χρησιμοποιώντας γενεαλογική έρευνα, την ίδια μέθοδο που χρησιμοποιήθηκε για τον εντοπισμό άλλων αγνώστων θυμάτων ανθρωποκτονίας και σε πάνω από 150 εγκληματίες, συμπεριλαμβανομένου του Τζόζεφ Τζέιμς ΝτεΆντζελο. Η υπόθεση διερευνάται επί του παρόντος (από τον Οκτώβριο του 2022) ως ανθρωποκτονία από την Αστυνομία της Πολιτείας της Μασαχουσέτης.

Γκάι Μούλνταβιν
---------------

Στις 2 Νοεμβρίου του 2022, η Πολιτειακή Αστυνομία της Μασαχουσέτης ανακοίνωσε ότι αναζητούσε πληροφορίες για τον αποθανόντα σύζυγο της Ρουθ, Γκάι Ρόκγουελ Μούλνταβιν (27 Οκτωβρίου 1923 – 14 Μαρτίου 2002).  Ο Γκάι ήταν ορφανός που υιοθετήθηκε από τον Άμπραμ Άλμπερτ Ζαντβοράνσκι Μουλντάβιν και τη Σίλβια «Λίλι» Σίλβερμπλατ και είχε έναν αδελφό τον Μάικλ Σέμιον Τζούνιορ Μάλνταβιν. Το 1942, ο Γκάι ζούσε στο Μανχάταν της Νέας Υόρκης και παρακολούθησε την Αμερικανική Ακαδημία Δραματικών Τεχνών. Αποκλείστηκε από την ενεργό θητεία στο στρατό κατά τη διάρκεια του Β' Παγκοσμίου Πολέμου λόγω μόλυνσης από μαστοειδή. Στις 11 Μαΐου του 1946, ενώ εργαζόταν ως καθηγητής, παντρεύτηκε την Τζοέλεν Μαίη Λούπ στο Μπέλβιου της Πενσυλβάνια. Το ζευγάρι έζησε στη Νέα Υόρκη της Καλιφόρνιας και στη συνέχεια στο Σιάτλ της Ουάσιγκτον όπου ο Γκάι εργάστηκε ως ραδιοφωνικός παραγωγός. Το ζευγάρι χώρισε στις 16 Ιουλίου 1956. Δύο χρόνια αργότερα, ο Μούλνταβιν παντρεύτηκε τη Μανζανίτα ή Μάνζυ Αϊλίν Ράιν στις 30 Σεπτεμβρίου 1958, στο Κούτεναϊ του Αϊντάχο. Η Μάνζυ είχε μια κόρη από προηγούμενο γάμο, την Ντολόρες Αν Μέρνς, η οποία ήταν 18 ετών εκείνη την εποχή. Αυτή και η μητέρα της εξαφανίστηκαν στο Σιάτλ της Ουάσιγκτον την Πρωταπριλιά του 1960 και ο Μούλνταβιν ήταν ο κύριος ύποπτος.  Εκείνος έφυγε από το Σιάτλ, αλλά συνελήφθη από το FBI και κατηγορήθηκε για παράνομη φυγή για να αποφύγει να δώσει μαρτυρία για τον θάνατο τους. Λίγο αργότερα, ο Μάλνταβιν παντρεύτηκε την Έβελιν Μαρί Έμερσον στις 29 Ιουλίου του 1960, στην Κομητεία Κινγκ της Ουάσιγκτον, και πραγματοποίησαν δεύτερο γάμο στις 10 Αυγούστου του 1963, στο Λος Άντζελες. Στη συνέχεια, ο Μούλνταβιν απέσπασε 10.000 δολαρίων από την οικογένεια της τρίτης συζύγου του, με το πρόσχημα ότι επρόκειτο να αγοράσει μερικά ινδικά κειμήλια. Ωστόσο, σύντομα όλο αυτό αποδείχτηκε κομπίνα, και αντιμετώπισε κατηγορίες για απάτη και κλοπή, τη στιγμή που εξαφανίστηκε η δεύτερη σύζυγος του. Το 1961 καταδικάστηκε για αυτές τις κατηγορίες και καταδικάστηκε σε 15 χρόνια φυλάκισης. Παρόλα αυτά, τον Μάρτιο του 1962, ένας δικαστής ανέστειλε την ποινή υπό τον όρο ότι ο Μούλνταβιν θα επέστρεφε τα χρήματα που έκλεψε. 

Η συγγραφέας πραγματικών εγκλημάτων Αν Ρούλ , το 2007 αφιέρωσε ένα τμήμα του βιβλίου της "*Smoke, Mirrors and Murder" (Καπνός, Καθρέφτες και Φόνος)* στον Μούλνταβιν σε σχέση με την εξαφάνιση της δεύτερης συζύγου του και της κόρης της το 1960, με μια εκτενή ανάλυση για τις προσπάθειες της αστυνομίας να συνδέσει τον Γκάι με το έγκλημα. Οι ερευνητές βρήκαν τεμαχισμένα μέρη ανθρώπινου σώματος στη σηπτική δεξαμενή του Γκάι, αλλά δεν μπόρεσαν να αποδείξουν ότι άνηκαν στις αγνοούμενες γυναίκες. Σύμφωνα με την Αν Ρούλ, ο Μούλνταβιν δεν κατηγορήθηκε ποτέ σε σχέση με τις εξαφανίσεις, καθώς ο εκλεγμένος εισαγγελέας της κομητείας Κινγκς ήταν απρόθυμος να κατηγορήσει τον Γκάι για φόνο χωρίς επιβεβαιωμένο πτώμα θύματος. Η συγγραφέας ανέφερε επίσης ότι ο Μούλνταβιν παντρεύτηκε μια γυναίκα με το επώνυμο «**Τέρρυ**» τον Φεβρουάριο του 1974 στο Ρίνο της Νεβάδα.

Ο Μούλνταβιν είναι επίσης ο κύριος ύποπτος για τη δολοφονία του 28χρονου Χένρι Λόρενς «Ρεντ» Μπερντ και την εξαφάνιση της 17χρονης συντρόφου του της Μπάρμπαρα Τζο Κέλι. Ο Χένρι ήταν βετεράνος του Β' Παγκοσμίου Πολέμου και οδηγός φορτηγού αρτοποιίας. Ένα από τα δύο μεγάλα εστιατόρια που υπήρχαν στην Φορτούνα της Καλιφόρνια την δεκαετία του 1950, ανήκε στους γονείς της πρώτης συζύγου του Μούλνταβιν, στο οποίο εκείνος εργαζόταν ως μάγειρας. Η Μπάρμπαρα Τζο Κέλι εργαζόταν ως σερβιτόρα στο άλλο εστιατόριο, το οποίο ονομαζόταν Sweet Shop. Το ζευγάρι είχε ενημερώσει τους γονείς και κάποιους φίλους ότι θα πήγαιναν σε μια παράσταση στις 17 Ιουνίου του 1950. Αυτό θα ήταν το τελευταίο βράδυ που οι δικοί τους άνθρωποι θα τους έβλεπαν ζωντανούς. Το επόμενο πρωί, δύο ψαράδες βρήκαν το σώμα του Μπερντ ξαπλωμένο μπρούμυτα στην άμμο της παραλίας Τέιμπλ Μπλαφ, με τραύμα από πυροβολισμό στο πίσω μέρος του κεφαλιού του. Το σώμα του ήταν εντελώς γυμνό αλλά φορούσε τις κάλτσες και τα παπούτσια του. Τα προσωπικά ρούχα της Μπάρμπαρα βρέθηκαν προσεκτικά διπλωμένα και κουμπωμένα κάτω από το πτώμα του, με εξαίρεση τα παπούτσια και τις κάλτσες της. Δεν βρέθηκε κανένα ίχνος της ίδιας της κοπέλας. Έκτοτε κάνεις δεν την είδε και δεν έμαθε νέα της και πιστεύεται ότι όποιος πυροβόλησε τον Χένρι, απήγαγε την Μπάρμπαρα.

Παλαιότεροι ύποπτοι
-------------------

Το 1981, οι ερευνητές έμαθαν ότι μια γυναίκα που έμοιαζε με το άγνωστο θύμα εθεάθη με τον μαφιόζο Ουάιτι Μπούλγκερ περίπου την εποχή που η άγνωστη γυναίκα πέθανε. Ο Μπούλγκερ ήταν γνωστός για την αφαίρεση των δοντιών από τα θύματα του. Η σύνδεση του ιδίου με την υπόθεση της "**Κυρίας των αμμόλοφων**" δεν έχει αποδειχθεί, καθώς δολοφονήθηκε στη φυλακή το 2018.

Ο Τόνι Κόστα, ένας κατά συρροή δολοφόνος, ήταν αρχικά ύποπτος για την δολοφονία, αλλά αργότερα αποκλείστηκε από την λίστα των υπόπτων. Ο Κόστα πέθανε στις 12 Μαΐου του 1974,  ενώ το θύμα βρέθηκε τον Ιούλιο του 1974.

### Η ομολογία του Χάντεν Κλαρκ

Ο δολοφόνος Χάντεν Κλαρκ ομολόγησε τη ανθρωποκτονία, δηλώνοντας: «*Θα μπορούσα να είχα πει στην αστυνομία πώς την λένε, αλλά αφού με έσπασαν στο ξύλο, δεν επρόκειτο να τους πω τίποτα.  Αυτός ο φόνος είναι ακόμα ανεξιχνίαστος και αυτό που ψάχνει η αστυνομία είναι στον κήπο του παππού μου*». Οι αρχές λένε ότι ο Κλαρκ πάσχει από παρανοϊκή σχιζοφρένεια, μια κατάσταση που μπορεί να οδηγήσει κάποιον να ομολογήσει ψευδώς εγκλήματα. 

Το 2004, ο Κλαρκ έστειλε ένα γράμμα σε έναν φίλο του δηλώνοντας ότι είχε σκοτώσει μια γυναίκα στο Κέιπ Κοντ της Μασαχουσέτης.  Έστειλε επίσης δύο ζωγραφιές: μια που απεικονίζει μια γυμνή γυναίκα χωρίς χέρια, και μια δεύτερη που περιλάμβανε ένα χάρτη που έδειχνε που βρέθηκε το πτώμα.

Τον Απρίλιο του 2000, ο Κλαρκ οδήγησε την αστυνομία σε ένα σημείο όπου ισχυρίστηκε ότι είχε θάψει δύο θύματα 20 χρόνια πριν. Δήλωσε επίσης ότι είχε δολοφονήσει πολλούς άλλους σε διάφορες πολιτείες μεταξύ της δεκαετίας του 1970 και της δεκαετίας του 1990.

Έρευνες το 2022
---------------

Μετά την ταυτοποίησή της "**Κυρίας των αμμόλοφων**", ανακοινώθηκε ότι ο Γκάι Ρόκγουελ Μούλνταβιν ήταν πλέον το κύριο πρόσωπο που ενδιαφέρει την υπόθεση, καθώς το όνομα του είχε εμπλακεί σε πολλά εγκλήματα. Επίσης είναι πλέον γνωστό ότι χρησιμοποιούσε πολλά ψευδώνυμα (Ραούλ Γκάι Ρόλγουελ, Γκάι Μούλνταβιν Ρόλγουελ). Οι αρχές δεν μπόρεσαν να επιβεβαιώσουν την ενοχή του καθώς πέθανε τον Μάρτιο του 2002. Εντούτοις, παροτρύνουν όποιον έχει πληροφορίες ή γνωρίζει τις κινήσεις του Μούλνταβιν την εποχή της δολοφονίας της Ρουθ να επικοινωνήσει μαζί τους. Ανακαλύφθηκε επίσης ότι και η Ρουθ χρησιμοποίησε πολλά ψευδώνυμα (Τέρρυ Μαρί Βιζίνα και Τέρρυ Σάννον), γεγονός που καθιστά δύσκολο τον εντοπισμό της πραγματικής τοποθεσίας τη στιγμή του θανάτου της.

Αναφορές
--------

1. ↑  «"Lady in the Dunes" may be another of Whitey Bulger's victims». Cape Cod Today. 3 Μαρτίου 2012. Αρχειοθετήθηκε από το πρωτότυπο στις 1 Μαρτίου 2014. Ανακτήθηκε στις 12 Μαρτίου 2014.
2. ↑  «Lady of the Dunes». CelebrateBoston.com. Ανακτήθηκε στις 12 Μαρτίου 2014.
3. ↑  «New clues in Provincetown's Woman in the Dunes case point to Bulger connection». wickedlocal.com. 1 Μαρτίου 2012. Ανακτήθηκε στις 12 Μαρτίου 2014.
4. ↑  «"Lady of the Dunes" Identified».
5. ↑  Curran • •, Kathy. «He Finally Found His Mom. She Was the Long-Unknown Murder Victim Lady of the Dunes». *NECN* (στα Αγγλικά). Ανακτήθηκε στις 28 Δεκεμβρίου 2022.
6. ↑  «Salinas man suspected in 'Lady of the Dunes' murder, second grisly slaying remains a mystery». *Salinas Californian* (στα Αγγλικά). Ανακτήθηκε στις 28 Δεκεμβρίου 2022.
7. ↑  «Long Unsolved Murder Comes Into Focus». *The Provincetown Independent* (στα Αγγλικά). 1 Δεκεμβρίου 2022. Ανακτήθηκε στις 28 Δεκεμβρίου 2022.
8. ↑  Curran • •, Kathy. «He Finally Found His Mom. She Was the Long-Unknown Murder Victim Lady of the Dunes». *NECN* (στα Αγγλικά). Ανακτήθηκε στις 28 Δεκεμβρίου 2022.
9. ↑  Curran •, Kathy. «NBC10 Investigators: Man Eyed in Lady of the Dunes Murder Had a Dark Side». *NECN* (στα Αγγλικά). Ανακτήθηκε στις 28 Δεκεμβρίου 2022.
10. ↑  «Salinas man suspected in 'Lady of the Dunes' murder, second grisly slaying remains a mystery». *Salinas Californian* (στα Αγγλικά). Ανακτήθηκε στις 28 Δεκεμβρίου 2022.
11. ↑  Lopata, James (14 November 2014). «Whitey Bulger, gays, and the Lady Of The Dunes murder mystery». *Masslive*.. Ανακτήθηκε στις 12 February 2015.
12. ↑  «NamUs UP # 11840». Namus.gov. 2014. Ανακτήθηκε στις 27 Ιουλίου 2014.
13. ↑  Wood, John B. (22 December 1974). «The Baffling Case of the Body on Cape Dunes». *The Boston Globe*.. Ανακτήθηκε στις 27 July 2014.
14. ↑  «Lady In The Dunes». *Doe Network*. Doe Network. Ανακτήθηκε στις 14 Μαΐου 2017.
15. ↑  «Who is the Lady of the Dunes?». NECN.com. 6 Μαΐου 2010. Ανακτήθηκε στις 24 Μαρτίου 2014.
16. ↑  Lazar, Kay (5 March 2002). «Dune slay victim a mystery once more.». *The Boston Herald*. Αρχειοθετήθηκε από το πρωτότυπο στις 29 June 2014.. Ανακτήθηκε στις 15 May 2014. (απαιτείται συνδρομή)
17. ↑  Hanafin, Teresa M (September 6, 1987). «Cape murder haunts police chief». The Boston Globe.. Ανακτήθηκε στις September 19, 2014.
18. ↑  «Lady in the Dunes». Provincetown Police Department. 2010. Ανακτήθηκε στις 12 Μαρτίου 2014.
19. ↑  Line, Molly (7 Μαΐου 2010). «Lady of the Dunes: New Image, Cold Case». Αρχειοθετήθηκε από το πρωτότυπο στις 12 Μαρτίου 2014. Ανακτήθηκε στις 12 Μαρτίου 2014.
20. ↑  Ellement, John R. (5 Μαΐου 2010). «Police launch new effort to identify 'The Lady Of The Dunes'». Boston.com. Ανακτήθηκε στις 12 Μαρτίου 2014.
21. ↑  «Photo released in unsolved 'Lady in the Dunes' murder case in Provincetown». Masslive.com. 6 Μαΐου 2010. Ανακτήθηκε στις 12 Μαρτίου 2014.
22. ↑  Arnold, David (April 2, 2000). «Police hope second exhumation will identify 'Lady of the Dunes'».. Ανακτήθηκε στις September 19, 2014.
23. ↑  Farragher, Thomas (23 July 2014). «The mystery of Provincetown's Lady of the Dunes, 40 years later». The Boston Globe. Αρχειοθετήθηκε από το πρωτότυπο στις 2014-09-24.. Ανακτήθηκε στις 26 August 2014.
24. ↑  de Sturler, Alice (22 Απριλίου 2014). «Book Alert: the Skeleton Crew». *defrostingcoldcases.com*. Ανακτήθηκε στις 26 Αυγούστου 2014.
25. ↑  Richardson, Franci (March 24, 2000). «Police exhume 'Lady of Dunes' in hopes of DNA ID.». *The Boston Herald*. Αρχειοθετήθηκε από το πρωτότυπο στις June 29, 2014.. Ανακτήθηκε στις May 15, 2014. (απαιτείται συνδρομή)
26. ↑  Allen, Ernie (10 Φεβρουαρίου 2012). «Computerized Skull Reconstructions». Ανακτήθηκε στις 24 Μαρτίου 2014.
27. ↑  Saslow, Rachel (July 11, 2011). «CT scans help reconstruct faces of unidentified victims to solve cold cases». *Washington Post*.. Ανακτήθηκε στις November 21, 2014.
28. ↑  «Lady of the Dunes». Fox News. 2 Μαΐου 2011. Αρχειοθετήθηκε από το πρωτότυπο στις 13 Απριλίου 2014. Ανακτήθηκε στις 10 Απριλίου 2014.
29. 1 2  Billock, Jennifer (2 September 2015). «Is a Jaws extra the victim in an unsolved murder case?». *AV Club*.. Ανακτήθηκε στις 17 October 2015.
30. ↑  Curry, Colleen (18 August 2015). «A Cold Case Murder, the Movie 'Jaws,' and the Dubious Value of Internet Sleuthing». *Vice News*.. Ανακτήθηκε στις 17 October 2015.
31. ↑  Matthews, David (3 September 2015). «Was this Jaws extra also the mysterious victim of an infamous unsolved murder?». *Fusion* (Fusion Media Network). Αρχειοθετήθηκε από το πρωτότυπο στις 2015-11-08.. Ανακτήθηκε στις 17 October 2015.
32. ↑  «Lady of the Dunes is Identified».
33. ↑  «"Lady of the Dunes" Identified».
34. ↑  «Guy Muldavin». *AncientFaces* (στα Αγγλικά). Ανακτήθηκε στις 3 Νοεμβρίου 2022.
35. ↑  Ann Rule (2007). «The Antiques Dealer's Wife». *Smoke, Mirrors And Murder: And Other True Cases*. Simon & Schuster. ISBN 978-1-84739-735-5.  `Η παράμετρος |access-date=` χρειάζεται `|url=` (βοήθεια)
36. ↑  «Police seeking information about man in connection to 'Lady of the Dunes' homicide». *Cape Cod Times* (στα Αγγλικά). Ανακτήθηκε στις 3 Νοεμβρίου 2022.
37. ↑  Travis Andersen; Shelley Murphy (November 3, 2022). «Husband of 'Lady of the Dunes' killed in Provincetown in 1974 was also suspected of Seattle double slaying in 1960». The Boston Globe. .
38. ↑  «Guy Muldavin». *AncientFaces* (στα Αγγλικά). Ανακτήθηκε στις 3 Νοεμβρίου 2022.
39. ↑  «Barbara Joe Kelley». *The Charley Project* (στα Αγγλικά). Ανακτήθηκε στις 2 Απριλίου 2023.
40. ↑  «Radford University» (PDF). Αρχειοθετήθηκε (PDF) από το πρωτότυπο στις 13 Ιουνίου 2018. Ανακτήθηκε στις 19 Σεπτεμβρίου 2018.
41. ↑  Havill, Adrian. «Hadden Clark». Turner Entertainment Networks. Αρχειοθετήθηκε από το πρωτότυπο στις 2 Φεβρουαρίου 2003. Ανακτήθηκε στις 9 Απριλίου 2014.
42. ↑  Schechter, Harold (30 Δεκεμβρίου 2003). *The Serial Killer Files: The Who, What, Where, How, and Why of the World's Most Terrifying Murderers*. New York City, New York: Ballantine Books. σελ. 221. ISBN 0345465660.
43. ↑  «HADDEN CLARK - set of 2 drawings - CRIME CONTENT - ( Lady in the Dunes - COLD CASE )». Αρχειοθετήθηκε από το πρωτότυπο στις 5 Οκτωβρίου 2015. Ανακτήθηκε στις 12 Μαρτίου 2014.